CONVOCATÒRIA DE CONCURS "UN LEMA PER A LA UA" - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/52436)
  + [Valencià](/va/acuerdo/52156)






Selector de idioma

Leer

* [Español](/es/acuerdo/52411)
* [Valencià](/va/acuerdo/52981)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





CONVOCATÒRIA DE CONCURS "UN LEMA PER A LA UA"[Butlletí Oficial Universitat d'Alacant](/ca/Publicacion)
======================================================================================================

Secretaria General

Butlletí Oficial Universitat d'Alacant





CONVOCATÒRIA DE CONCURS "UN LEMA PER A LA UA"

Data d'aprovació
:   12/07/2024

Data de publicació
:   15/07/2024

Òrgan competent
:   Rectora

Secció
:   CONVOCATÒRIES I CONCURSOS

* [Ver acuerdo en formato **PDF**](/Acuerdos/DescargarAcuerdo/52203)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/52113)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/52775)
  + [Compartir acuerdo en 

    X](https://twitter.com/intent/tweet?via=UA_Universidad&text=CONVOCATÒRIA DE CONCURS "UN LEMA PER A LA UA"&url=https://www.boua.ua.es/va/acuerdo/52027)

**Títol:** CONVOCATÒRIA DE CONCURS "UN LEMA PER A LA UA"

**Secció:** CONVOCATÒRIES I CONCURSOS

**Òrgan:** Rectora

**Data d'aprovació:** divendres, 12 de juliol de 2024

CONVOCATÒRIA DE CONCURS "UN LEMA PER A LA UA"

1. Objecte de la convocatòria i procediment de concessió

L'objecte d'aquesta convocatòria és fer partícip tota la comunitat universitària en el concurs «Un lema per a la UA».

El LEMA ha de servir per a identificar, visibilitzar i sintetitzar en un màxim de 6 paraules, què suposa la UA per a les persones que hi estudien i treballen.

2. Requisits de les persones beneficiàries

Podran obtenir la condició de beneficiari d'aquest premi a títol individual:

·         Estudiantat de la Universitat d'Alacant

·         Col·lectiu Alumni UA

·         Personal docent i investigador de la Universitat d'Alacant

·         Personal tècnic, de gestió i d'administració i serveis de la Universitat d'Alacant

En queden exclosos els membres del jurat.

3. Nombre i dotació dels premis

Es concedirà un únic premi dotat de 300 euros i un diploma acreditatiu.

El concurs es podrà declarar desert si d'acord amb el que preveu el punt 5 d'aquesta convocatòria, «Criteris d'adjudicació», el jurat desestima la totalitat dels lemes presentats per incomplir els requisits establits en aquesta convocatòria, perquè vagen contra l'esperit de l'Estatut de la Universitat d'Alacant, perquè siguen ofensius o perquè no observen la igualtat de gènere entre dones i homes.

4. Termini i procediment de presentació de sol·licituds

4.1. Termini de presentació

El termini de presentació dels LEMES estarà obert des de les 9.00 hores del dia 17 de juliol fins a les 23.59 hores del dia 16 de setembre de 2024.

4.2. Procediment de presentació

La presentació dels LEMES es farà de manera electrònica a través del formulari habilitat en la pàgina web del Gabinet de la Rectora:

<https://web.ua.es/va/gabinet-rectora/accions-institucionals/concurs-un-lema-per-a-la-ua/concurs-un-lema-per-a-la-ua.html>

En aquest formulari s'hauran de completar els camps següents: nom i cognoms de l'autora o autor, telèfon, correu electrònic, pseudònim, LEMA i explicació d'aquest. Les dades personals quedaran ocultes i no es coneixeran fins al cap de la resolució del jurat.

Cada concursant podrà presentar un màxim de dos LEMES, redactats en valencià o castellà, amb un màxim de 6 paraules.

5. Criteris d'adjudicació

Els temes presentats hauran de ser originals i de creació pròpia, i no haver sigut premiats en altres concursos.

El jurat podrà desestimar els LEMES que incomplisquen aquests requisits o que vagen contra l'esperit de l'Estatut de la Universitat d'Alacant.

Els criteris de valoració i el valor percentual que es concedirà a cadascun seran els següents:

-       Reflex de valores institucionals: 40%

-       Originalitat: 30%

-       Redacció: 15%

-       Missatge: 15%

6. Òrgan gestor i comissió de valoració

6.1. Òrgan gestor

L'òrgan gestor de la convocatòria és el Gabinet de la Rectora, que s'encarregarà de l'ordenació i la instrucció del procediment, acordarà totes les actuacions necessàries per a la determinació, el coneixement i la comprovació de les dades en virtut dels quals s'ha de dictar resolució.

La unitat administrativa de referència que gestionarà la convocatòria és el Gabinet de la Rectora, i es podrà contactar a través del correu electrònic institucional: [jfjiinneimfxgz@vo.tg](mailto:slhlqvkwjowmbk@cv.dz).

6.2. Comissió de valoració

La comissió encarregada de la valoració de les sol·licituds, denominada «jurat» realitzarà l'examen i l'avaluació de les sol·licituds presentades, així com la consegüent proposta de concessió del premi.

El jurat tindrà aquesta composició:

Presidència:

·         La vicerectora d'Estudiants i Ocupabilitat, Rosario Ferrer Cascales, o persona en qui delegue.

Secretària:

·         La cap del Gabinet de la Rectora, Francisca Milán Gijón, o persona en qui delegue.

Vocals:

·         El director del Secretariat de Suport a Estudiants i Ocupabilitat, Sergi Soriano Úbeda, o persona en qui delegue.

·         La directora de la Unitat de Comunicació, María Martín Arévalo, o persona en qui delegue.

·         El presidente del Consell d'Estudiants, Abel Martínez Ortuño, o persona en qui delegue.

Els membres de la comissió de valoració signaran el document d'absència de conflicte d'interessos (DACI).

7. Resolució, notificació i publicació dels resultats

La rectora de la Universitat d'Alacant acordarà la resolució definitiva de la convocatòria.

Atès el principi de transparència que recull la Llei 40/2015, d'1 d'octubre, de règim jurídic del sector públic, i al que preveu l'article 45.1 de la Llei 39/2015, d'1 d'octubre, del procediment administratiu comú de les administracions públiques, la decisió del jurat es publicarà en la pàgina web del Vicerectorat d'Estudiants i Ocupabilitat, a partir del dia 18 de setembre de 2024. Aquesta publicació substitueix la notificació individualitzada a les persones interessades i produeix  els mateixos efectes.

El lliurament del premi es farà en l'acte d'inauguració de la Benvinguda a la Universitat prevista per al dia 24 de setembre de 2024.

8. Marc legal i pressupostari

Aquesta convocatòria, amb codi 2024SBV148, serveix de base reguladora i està recollida en la línia de subvenció 2024LS008 del Pla Estratègic de Subvencions 2024 de la Universitat d'Alacant.

La subvenció assignada s'ajustarà al que disposa la Llei 38/2003 i el Reial decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, general de subvencions; Llei 1/2015, de 6 de febrer, d'hisenda pública, del sector públic instrumental i de subvencions, normativa interna de la Universitat d'Alacant, i aquesta convocatòria.

La dotació màxima per a aquesta convocatòria és de 300 € i està consignada en el capítol 4 del pressupost del Servei d'Informació, orgànica 50114B0001. L'execució d'aquesta dotació està supeditada a la disposició de liquiditat de la Universitat d'Alacant. S'hi aplicaran les retencions de rendes que, si escau, establisca la legislació vigent.

9. Obligació i justificació del beneficiari

Per a ser beneficiàries d'aquesta convocatòria, les persones participants hauran de complir els requisits expressats en l'apartat número 2. Així mateix, podran ser requerides a presentar la documentació necessària per a justificar la concessió del premi.

La justificació de la persona beneficiària serà prèvia a la seua concessió mitjançant l'acreditació dels requisits per a la seua concessió.

En el cas d'estudiants de la Universitat d'Alacant, l'alumne o l'alumna haurà d'estar matriculat o matriculada en el termini de presentació de sol·licituds.

10. Protecció de dades de caràcter personal

De conformitat amb la Llei orgànica 3/2008, de 5 de desembre, de protecció de dades personals i garantia dels drets digitals, la Universitat d'Alacant tractarà les dades personals de les persones beneficiàries amb la finalitat de gestionar i tramitar el concurs «Un lema per a la UA».

La base de legitimació d'aquest tractament es basa en el compliment d'una missió realitzada en interès públic o en l'exercici dels poders públics conferits a la Universitat d'Alacant, i en el consentiment expressat en la seua sol·licitud de participar-hi.

La propietat del LEMA premiat se cedirà a la Universitat d'Alacant, que es reserva el dret de reproducció mitjançant els formats i a través dels mitjans que considere oportuns.

La Universitat d'Alacant es reserva el dret d'adaptar el LEMA guanyador per al seu ús en qualsevol de les llengües utilitzades en la web institucional.

La participació en aquest concurs suposa l'acceptació de les bases.

En el marc dels tractaments esmentats, les dades de la persona interessada no podran ser cedides, llevat d'obligació legal.

Informem que la persona interessada pot exercir els seus drets en relació amb el tractament de les seues dades personals d'accés, rectificació i supressió, entre d'altres, mitjançant sol·licitud dirigida a la Gerència de la Universitat en el Registre General de la Universitat d'Alacant, o bé a través  de la Seu Electrònica <https://seuelectronica.ua.es/va/index.html>

La informació addicional i detallada sobre Protecció de Dades, els drets de la persona interessada i la Política de Privacitat de la Universitat d'Alacant, es pot consultar en l'enllaç següent: <https://seuelectronica.ua.es/va/privadesa.html>

11. Recursos

Contra aquesta convocatòria, les bases i els actes administratius que se'n deriven, que esgoten la via administrativa, es podrà interposar recurs contenciós administratiu davant del jutjat del contenciós administratiu d'Alacant que siga competent, en el termini de dos mesos comptadors a partir de l'endemà de la publicació, d'acord amb el que estableix l'article 114 de la Llei 39/2015, d'1 d'octubre, del procediment administratiu comú de les administracions públiques, l'article 38.4 de la Llei orgànica 2/2023, de 22 de març, del Sistema Universitari, i l'article 46 de la Llei 29/1998, de 13 de juliol, reguladora de la jurisdicció contenciosa administrativa, i potestativament es podrà interposar recurs de reposició en el termini d'un mes comptador a partir de l'endemà de la publicació d'aquesta, davant de la rectora, d'acord amb els articles 123 i 124 de la Llei 39/2015. Tot això sense perjudici que s'utilitze qualsevol altra via que es considere oportuna.

D'acord amb l'article 112 de la Llei 39/2015, no es podrà presentar recurs contra els actes de tràmit, llevat que decidisquen directament o indirecta el fons de l'assumpte o determinen la impossibilitat de continuar el procediment, produïsquen indefensió o perjudici irreparable a drets i interessos legítimsA

Alacant, 11 de juliol de 2024

La rectora

P.D. de signatura la vicerectora d'Estudiants i Ocupabilitat

(Resolució del 22 de desembre de 2020)

Rosario Ferrer Cascales





[Carretera Sant Vicent del Raspeig s/n  
03995 Sant Vicent del Raspeig - Alacant  
 Tel. 98 958 8546 - Fax 62 739 9222](https://www.google.es/maps/@04.766801,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12553&trk=tyah&trkInfo=tarId%5D6769982811415%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)